**Πρακτικό Επιτροπής Αξιολόγησης Προσφορών**

**για την πραγματοποίηση 3μερης εκπαιδευτικής επίσκεψης στην Καλαμάτα**

Στο Γαλάτσι και στο Γραφείο του 6ου Γ/σίου Γαλατσίου, σήμερα Παρασκευή 28-3-2017 και ώρα 11.00, συνεδρίασε η Επιτροπή αξιολόγησης των προσφορών ταξιδιωτικών γραφείων, για την πραγματοποίηση της τριήμερης εκπαιδευτικής επίσκεψης στο πλαίσιο του Αναλυτικού Προγράμματος, της Γ΄ Τάξης του σχολείου στην Καλαμάτα, από 04-05 έως και 06-05-2017, η οποία συγκροτήθηκε με την 4/23-03-2017 απόφαση της Δ/ντριας του Σχολείου.

Στη συνεδρίαση μετείχαν οι: α) Παππά Μαριέτα, Διευθύντρια του Σχολείου, ως πρόεδρος, β) Αναγνωστάκης Κων/νος, Υποδιευθυντής, αρχηγός της εκδρομής γ) Μπίθα Αντωνία, καθηγήτριας κλάδου ΠΕ3, συνοδός της εκδρομής δ) Καρκαλάτος Βασίλειος, εκπρόσωπος του Συλλόγου Γονέων και Κηδεμόνων ε) Κυριαζής Παναγιώτης, Πρόεδρος του 15/μελούς Συμβουλίου του Σχολείου.

Χρέη γραμματέα της επιτροπής ανατέθηκαν στο μέλος της Επιτροπής Μπίθα Αντωνία

Στην αρχή της συνεδρίασης η πρόεδρος της Επιτροπής έθεσε υπόψη των μελών:

α) τις διατάξεις της της παρ.2 του άρθρου 13 της ΥΑ 33120/ΓΔ4/06-03-17

β) την 108/20-03-2017 προκήρυξη εκδήλωσης ενδιαφέροντος, η οποία αναρτήθηκε στην ιστοσελίδα της Α΄ Δ/νσης Δ.Ε Αθηνών

και ζήτησε η αξιολόγηση των προσφορών να γίνει με τέτοιο τρόπο, ώστε, από αυτές που πληρούν όλες τις νόμιμες προϋποθέσεις, να επιλεγεί η πλέον συμφέρουσα από οικονομική άποψη.

Στη συνέχεια η πρόεδρος, αφού παρουσίασε στα μέλη τέσσερεις(04) κλειστούς φακέλους προσφορών που κατατέθηκαν εμπροθέσμως, δηλαδή μέχρι και 27-03-2017, άρχισε να αποσφραγίζει έναν έναν τους φακέλους, μονογράφοντας ταυτοχρόνως το έγγραφο της προσφοράς.

Συγκεκριμένα αποσφραγίστηκαν κατά σειρά οι προσφορές των: α) SM!ILE @CADIMOS, β) Manessis, γ) Zorpidis travel services και δ) @t HOLIDAYS

Μετά την αποσφράγιση και του τελευταίου φακέλου, τα μέλη της Επιτροπής συνέταξαν πίνακα με την προσφορά κάθε συμμετέχοντα στο διαγωνισμό, ο οποίος αποτελεί αναπόσπαστο μέρος αυτού του πρακτικού, ώστε οι προσφορές να είναι οικονομικά και ποιοτικά συγκρίσιμες.

Η Επιτροπή αξιολόγησης, αφού μελέτησε τις προσφορές και ύστερα από διαλογική συζήτηση των μελών της

Αποφασίζει Ομόφωνα

Επιλέγει το ταξιδιωτικό γραφείο @t Holidays (Απόλλωνος 4, Σύνταγμα) επειδή η προσφορά του: α) πληροί τους όρους της προκήρυξης και β) είναι η πλέον συμφέρουσα από οικονομική άποψη.

Σύμφωνα με την παρ.2 του άρθρου 13 της ΥΑ 33120/ΓΔ4/06-03-17, όσοι συμμετείχαν στο διαγωνισμό, καθώς και οι έχοντες νόμιμο δικαίωμα ενημέρωσης, μπορεί να υποβάλουν ένσταση κατά της επιλογής εντός τριών (3) ημερών από τη σύνταξη του παρόντος πρακτικού επιλογής, δηλαδή μέχρι την Παρασκευή 31-03-2017, και ώρα 14.00 .

Για τούτο συντάχτηκε η παρούσα πράξη και υπογράφεται όπως ακολουθεί:

Η Πρόεδρος Τα μέλη